Înalta Curte de Casație și Justiție a decis, în urmă cu puțin timp, redeschiderea dosarului Mineriadei din vara anului 1990, potrivit Realitatea TV.

Fostul președinte Ion Iliescu va fi urmărit penal în acest caz.

Reamintim că dosarul mineriadei din 13-15 iunie 1990 a fost redeschis în februarie 2015, după ce procurorul general al Parchetului ÎCCJ a infirmat rezoluțiile de neîncepere a urmăririi penale în cazul acelor evenimente, instanța supremă urmand sa hotărască dacă va confirma decizia. Procurorul general al României, Tiberiu Nițu, a dispus infirmarea a trei rezoluții de neîncepere a urmăririi penale din anul 2009, care au legătură cu Mineriada din 1990, precum și redeschiderea urmăririi penale în acest caz, potrivit HotNews.ro.

Decizia procurorului general a venit după ce România a fost obligată sa continue investigațiile în dosarul Mineriadei, în urma unei decizii a Curții Europene a Drepturilor Omului (CEDO) din 17 septembrie 2014. CEDO arăta, la acel moment, obligația statului român de a face dreptate victimelor crimelor împotriva umanității, indiferent de timpul scurs de la săvârșirea acestora.

Marea Camera a CEDO a constat că România a încălcat articolele 2, 3 si 6 din Convenția europeană a drepturilor omului, după ce reclamanții Anca Mocanu, Marin Stoica și Asociația 21 Decembrie 1989 s-au plâns de ineficiența cercetărilor interne cu privire la evenimentele din 13-15 iunie 1990.

Acest articol este proprietatea Pagina de Politică și este protejat de legea drepturilor de autor. Orice preluare a conținutului se poate face doar în limita a 500 de semne, cu citarea sursei și cu link către pagina acestui articol.

(4 voturi, media: 4,00 din 5)

Votează:voturi, media:din 5)